સોશ્યલ મીડિયાના આ સમયમાં ગુજરાત વિધાનસભાની ચૂંટણીમાં સોશ્યલ મીડિયામાં જોરશોરથી બંન્ને પાર્ટીઓ પ્રચાર કરી રહી છે. ભાજપ વિવિધ વીડિયો દ્વારા લોકો સુધી પોતાનો અવાજ પહોંચાડવાનો પ્રયાસ કરી રહી છે. સાથે જ કોંગ્રેસ અને ભાજપ બન્ને તરફથી રસપ્રદ ટ્વિટ દ્વારા પણ લોકોનું ધ્યાન ખેંચવાનો પ્રયાસ થઇ રહ્યો છે. ત્યારે હાલમાં જ સોશ્યલ મીડિયામાં રાહુલના બે કાર્ટૂન વાયરલ થઇ રહ્યા છે. આ કાર્ટૂનમાં ગુજરાતના ત્રણ યુવા નેતા જીજ્ઞેશ મેવાણી, હાર્દિક પટેલ અને અલ્પેશ ઠાકોરને એક સર્કસમાં કામ કરતા દેખાડવામાં આવ્યા છે. જીજ્ઞેશ જાતિવાદ, અલ્પેશ સંપ્રદાયવાદ અને હાર્દિકને આરક્ષણની રીતે દેખાડવામાં આવ્યા છે. અને આ ત્રણેય એક ઝૂલતા હિંચલા પર એકબીજાને પકડીને ઊભા છે. અને તે તમામને પકડી રાહુલ ગાંધી લટકીને ઊભેલા દેખાય છે. સાથે જ આ કાર્ટૂનમાં લખ્યું છે કે પકડી જ રાખજો સાથીઓ હવે તમારો જ સહારો છે.